| *Lagenorhynchus obliquidens* |
| --- |
| 
Comparación de tamaño co de un humanoComparación de tamaño co de un humano |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | *Vertebrata* |
| Clase: | Mammalia |
| Orde: | Cetacea |
| Suborde: | Odontoceti |
| Familia: | Delphinidae |
| Xénero: | *Lagenorhynchus* |
| Especie: | *L. obliquidens* |

 |
| Nome binomial |
| *Lagenorhynchus obliquidens*(Gill, 1865) |
| Sinonimia |
| Referencia:* *Delphinus longidens* Cope, 1866
* *Lagenorhynchus longidens* Cope, 1866
* *Lagenorhynchus ognevi* Sleptsov, 1955
 |

***Lagenorhynchus obliquidens*** é unha especie de cetáceo odontoceto da familia dos delfínidos.

É un golfiño moi activo que vive en augas frías e temperadas do norte do océano Pacífico.

Taxonomía
---------

A especie foi descrita por Theodore Gill en 1865, na súa obra "On two species of Delphinidae, from California", in the Smithsonian Institution. *Proceedings of the Academy of Natural Sciences of Philadelphia*, Sept. 1865: 177-178.

É extremadamente similar morfoloxicamente a *Lagenorhynchus obscurus*, que habita na parte sur do Pacífico.

Algúns estudos suxiren que serían unha soa especie, pero traballos recentes rexeitan esta hipótese e supoñen que ambas as especies divergxeron hai dous millóns de anos.

### Taxonomía discutida

*Artigo principal**:* Lagenorhynchus.
A pesar de que tradicionalmente aambas as especies sitúanse no xénero *Lagenorhynchus*, as últimas análises de ADN indican que están bastante relacionadas coas especies do xénero *Cephalorhynchus*.

En efecto, aínda que antigamente o xénero estaba considerado como monofilético, na actualidade estudos e análises xenéticas do citocromo *b* mitocondrial indican que as especies de *Lagenorhynchus* non constitúen un grupo natural, senón que é parafilético.

Se isto é correcto, significaría que ambas as especies deberían ser transferidas a *Cephalorhynchus*, ou a un novo xénero.

Un xénero alternativo, *Sagmatias*, foi proposto por LeDouc .

Descrición
----------

*Lagenorhynchus obliquidens* no acuario de Vancouver.
*Lagenorhynchus obliquidens* ten tres tons de colorido: 

* O mento, a garganta e o ventre son de cor crema abrancazada.
* O *bico* e as aletas caudal e dorsal son de cor gris escura.
* E os flancos teñen unha coloración gris clara.

A especie ten un tamaño e unha corpulencia intermedia entre os dos individuos do grupo dos golfiños oceánicos.

A súa lonxitude pode chegar até os 2,5 m nos machos e os 2,3 m nas femias.

Os machos adultos pesan uns 200 kg, e as femias, máis de 150.

Bioloxía
--------

As femias son maduras aos 7 anos. A xestación dura un ano.

Hai individuos que poden vivir máis de corenta anos.

Son extremadamente activos e mestúranse con moitis outros cetáceos do Pacífico norte. Adoitan acercase ás embarcacións.

Son comúns grupos de até 90 espécimes, e téñense observado supergrupos de máis de 3.000 individuos.

Aliméntanse principalmente de peixes lanterna, anchoas, luras, sardiñas, e pequenos exemplares de pescadas, salmóns e bacallaus.

Distribución e poboación
------------------------

Distribución de *Lagenorhynchus obliquidens*.
A área de dispersión desta especie describe un grande arco a través das augas frías e temperadas do Pacífico norte. Non se avistan máis ao sur que o mar da China, polo oeste, e da península de Baixa California polo leste. Poden verse poboacións no mar do Xapón e no mar de Okhotsk. Polo norte, algúns individuos encóntranse ni mar de Bering.

Parece que seguen algún patrón de migración; no leste son moi abundantes nas costas de California en inverno, e no verán, ao norte, nas de Oregón e o estado de Washington.

Unha vez ao ano frecuentan unha temporada as augas profundas.

A poboación total pode ser de máis de 1 millón de individuos.

Interacción cos humanos
-----------------------

Até que as Nacións Unidas impuxo en 1993 unha certa restrición á súa captura indirecta, moitos destes golfiños morrían en sistemas de pesca de arrastre. Un estudo estimou a morte de entre 50.000 e 89.000 individuos nun período de doce anos.

En marzo de 2007, un número importante destes animais seguían sendo pescados cada amo por pesqueiros xaponeses. Aínda así, tense a esperanza de que ditas capturas non causen unha ameaza serie á especie.

Na cultura popular
------------------

* Aínda que superados en popularidade por *Tursiops truncatus*, estyes golfiños son moi usados como parte dalgúns *shows* en acuarios.
* No libro de Elizabeth Hall e Scott O'Dell *Venus Among the Fishes* (Venus entre os peixes), a protagonista é unha femia desta especie.

Notas
-----

1. 1 2  *Lagenorhynchus obliquidens* Gill, 1865 no WoRMS.
2. ↑  *Lagenorhynchus obliquidens* en Wilson, D. E. & Reeder, D. M. (eds.) (2005)
3. ↑  Matthew P. Hare, Frank Cipriano e Stephen R. Palumbi (2002): "Genetic evidence on the demography os speciation un allopatric Dolphin species" Arquivado 07 de marzo de 2016 en Wayback Machine. *Evolution*, **56** (4), 2002, pp. 804–816.
4. ↑  Shirihai, H. & Jarrett, B. (2006). *Whales, Dolphins and Other Marine Mammals of the World*. Princeton Field Guides. pp. 205–207. ISBN 9780691127569. .
5. ↑  LeDuc, R. G.; Perrin, W. F. e Dizon, A. E. (1999): "Phylogenetic relationships among the delphinid cetaceans based on full cytochrome *b* sequences", en *Marine Mammal Science* **15**: 619–648. Resumo
6. 1 2 3 4 5  Hammond, P. S. Bearzi, G. Bjørge, A. Forney, K. Karczmarski, L. Kasuya, T. Perrin, W. F. Scott, M. D. Wang, J.Y. Wells, R. S. & Wilson, B. (2008): *Lagenorhynchus obliquidens*. En: *Lista Vermella de especies ameazadas* da UICN. Consultada o 16 de agosto de 2014.
7. ↑  Elizabeth Hall e Scott O'Dell (1999): *Venus Among the Fishes*. New York; Yearling Books. ISBN 978-0-440-41175-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lagenorhynchus obliquidens*** |

|  |  |
| --- | --- |
|  | Wikispecies posúe unha páxina sobre:  ***Lagenorhynchus obliquidens*** |

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Waerebeek, Koen van & Bernd Wessig (2002): "Pacific White-sided Dolphin and Dusky Dolphin", en William F. Perrin, Bernd Wursig & J. G. M. Thewissen, eds. *Encyclopedia of Marine Mammals* 2ª ed. San Diego: Academic Press. ISBN 978-0-12-373553-9, pp. 859–860.
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos

* Odontocetos
* Delfínidos
* *Lagenorhynchus*

### Ligazóns externas

* *Lagenorhynchus obliquidens* en Animal Diversity Web (ADW) *(en inglés)*

|  |  |
| --- | --- |
| Identificadores taxonómicos | 
* ADW: Lagenorhynchus\_obliquidens
* Fossilworks: 63815
* GBIF: 5220069
* iNaturalist: 41510
* IRMNG: 11215356
* ITIS: 180444
* IUCN: 11145
* MSW: 14300064
* NCBI: 90247
* SeaLifeBase: 69385
* Species+: 8540
* WoRMS: 254981

 |